**ZÁRÓDOLGOZAT**

Mátrai Gergő

5/13SZOFT

**BAJAI SZC TÜRR ISTVÁN TECHNIKUM**

**SZOFTVERFEJLESZTŐ**

**ZÁRÓDOLGOZAT**

Autós Iskola Manager

Mátrai Gergő

2024

**NYILATKOZAT A DOLGOZATRÓL**

Alulírott (név) tanuló

**kijelentem, hogy**

című záródolgozatomat (nyomtatott és elektronikus formában) a Bajai SZC Türr István Technikumának oktatói és tanulói:

* felhasználhatják (pl. hivatkozás alapjául, olvasótermi használatra) későbbi munkájukhoz a szerzői jogok tiszteletben tartása mellett.
* nem használhatják fel (titoktartási nyilatkozat csatolása mellett).

Ugyanakkor kijelentem, hogy a záródolgozat ***saját munkám eredménye*.**

Baja,

aláírás

**Tartalomjegyzék**

[1. Bevezetés 1](#_Toc164932046)

[1.1. Github repository 1](#_Toc164932047)

[2. Felhasználói dokumentáció 2](#_Toc164932048)

[2.1. Általános specifikáció 2](#_Toc164932049)

[2.2. Web applikáció használata 2](#_Toc164932050)

[2.3. Rendszerigény 2](#_Toc164932051)

[2.4. Első indítás 3](#_Toc164932052)

[2.5. Regisztráció (Register) 3](#_Toc164932053)

[2.6. Bejelentkezés (Login) 4](#_Toc164932054)

[2.7. Elfelejtett jelszó (Forgot Password?) 5](#_Toc164932055)

[2.8. Felhasználói felület (Dashboard) 6](#_Toc164932056)

[2.8.1. Főoldal (Main Page) 6](#_Toc164932057)

[2.8.2. Kurzusok (Courses) 6](#_Toc164932058)

[2.8.3. Naptár (Calendar) 7](#_Toc164932059)

[2.8.4. Statisztika (Statistics) 8](#_Toc164932060)

[2.8.5. Felhasználók (Users) 9](#_Toc164932061)

[2.8.6. Tanulók (Students) 10](#_Toc164932062)

[2.8.7. Oktatók (Teachers) 10](#_Toc164932063)

[2.8.8. Járművek (Vehicles) 11](#_Toc164932064)

[2.8.9. Vizsgák (Exams) 12](#_Toc164932065)

[2.8.10. Fizetések (Payments) 13](#_Toc164932066)

[2.8.11. Profil (Profile) 14](#_Toc164932067)

[3. Fejlesztői dokumentáció 15](#_Toc164932068)

[3.1. Bevezetés 15](#_Toc164932069)

[3.2. Fejlesztői környezet 15](#_Toc164932070)

[3.2.1. Visual Studio Code 15](#_Toc164932071)

[3.2.2. PostgreSQL 16](#_Toc164932072)

[3.2.3. Docker 16](#_Toc164932073)

[3.2.4. Git 18](#_Toc164932074)

[3.2.5. Github 18](#_Toc164932075)

[3.3. Felhasznált technológiák 18](#_Toc164932076)

[3.3.1. Bun 19](#_Toc164932077)

[3.3.2. React 19](#_Toc164932078)

[3.3.3. Next.js 20](#_Toc164932079)

[3.3.4. TypeScript 21](#_Toc164932080)

[3.4. Függőségek 21](#_Toc164932081)

[3.5. Telepítési útmutató 22](#_Toc164932082)

[3.5.1. Docker konténer létrehozása 23](#_Toc164932083)

[3.5.2. Manuális telepítés 23](#_Toc164932084)

[3.6. .env fájl felépítése 24](#_Toc164932085)

[3.7. Adatbázis szerkezet 24](#_Toc164932086)

[3.7.1. Adatbázis modellek 25](#_Toc164932087)

[3.7.2. ER modell 28](#_Toc164932088)

[3.7.3. Relációs séma 28](#_Toc164932089)

[3.8. E-mail küldés 29](#_Toc164932090)

[3.8.1. A projektben használt levelek 29](#_Toc164932091)

[4. Tesztelési dokumentáció 32](#_Toc164932092)

[4.1. Unit tesztek 32](#_Toc164932093)

[4.2. Funkcionális tesztek 33](#_Toc164932094)

[5. Összegzés 35](#_Toc164932095)

[5.1. Továbbfejlesztési lehetőségek 36](#_Toc164932096)

[6. Ábrajegyzék 37](#_Toc164932097)

# Bevezetés

Az autósiskolák oktatói gyakran szembesülnek a tanulók adminisztratív és logisztikai kihívásaival, amelyek a tanfolyamok hatékonyságát és a diákok elégedettségét is befolyásolhatják. A papír alapú adminisztráció időigényes és több hibalehetőséget rejt magában. Az órarendek és a vizsgák összeállítása szintén fejtörést tud okozni az autósiskola vezetői számára. Erre nyújt megoldást az Autós Iskola Manager. A vezetők és az oktatók egy helyen, egyszerű kezelőfelületek segítségével képesek új órákat beírni a tanulóknak, kezelni a pénzügyeket, valamint az autósiskola járműveit is. A vezetők egy statisztika fülön tudják nyomon követni az iskola fontosabb adatait, mint például az aktív tanfolyamok számát vagy a vizsgák sikerességét. Az Autós Iskola Manager kezelőfelülete teljesen angol nyelvű, így lehetőséget nyújt a külföldiek számára is, hogy Magyarországon szerezzenek jogosítványt.

Keretrendszernek a Next.js-t választottam, mert már hosszú ideje foglalkoztam a Reacttal és valami új kihívást kerestem, valamit nagyon érdekelt a Next.js full-stack jellege és kíváncsi voltam, milyen lehetőségeket rejt magában.

## Github repository

A projekt teljes forráskódja elérhető a következő linken:

<https://www.github.com/redbirdjs/autosiskola-manager>

# Felhasználói dokumentáció

## Általános specifikáció

A web applikáció egy olyan online felületet biztosít, ahol a használó gyorsan és könnyen tudja elvégezni az adminisztratív munkáját. (például: új óra beírása, fizetések kezelése).

## Web applikáció használata

A „web applikáció” három szerepkört különböztet meg:

* Tanuló (Student)
* Oktató (Teacher)
* Admin (Admin)

Ez a három szerepkör különböző jogkörökkel rendelkezik és mindegyik szerepkör más-más funkciókat ér el a kezelőfelületen.


Új felhasználók felvételére, oktatók kinevezésére és a járművek kezelésére csak az   
Admin szerepkörrel rendelkező felhasználóknak van lehetőségük. Az oktató szerepkörrel rendelkező felhasználók kezelhetik a tanulóikat, új órákat vehetnek fel a számukra, a tanulók pénzügyeit kezelhetik, fizetési határidőt állíthatnak számukra, új vizsgát vehetnek fel, valamint könyvelhetik, hogy a vizsga sikeres volt-e vagy sem. Akik az oldalon regisztrálnak, automatikusan tanuló szerepkört kapnak. A tanulók új tanfolyamra jelentkezhetnek, ha még nem rendelkeznek egy már aktív tanfolyammal. Ha egy tanuló befejezett egy tanfolyamot sikeres vizsgával, akkor lehetősége van egy új tanfolyamra jelentkezni. A tanfolyamra jelentkezéskor a tanuló kiválaszthatja oktatóját, valamint, hogy melyik járművel szeretné elvégezni a tanfolyamot.

## Rendszerigény

A web applikáció megnyitására valamennyi böngésző alkalmas. Ez alól kivételt képeznek a már nagyon elavult böngészők, mint például az Internet Explorer.

## Első indítás

A web applikáció első indítás során feltölti azokat a táblákat, amelyek statikus, az applikáció működéséhez elengedhetetlen adatokat tartalmazzák (pl.: jogkörök, jogosítvány típusok), valamint létrehoz egy Admin jogkörrel rendelkező felhasználót egy alapértelmezett jelszóval, amelyet nem kötelező, de ajánlott módosítani.



ábra 1: Admin felhasználó adatai

## Regisztráció (Register)

A white car with a blue and red cord

Description automatically generated

ábra 2: Regisztráció oldal

A *regisztráció* oldalon a felhasználók az adataik megadása után tanulóként regisztrálhatnak az oldalra. A sikeres regisztráció után a megadott e-mail címre egy megerősítő e-mailt is kap a felhasználó, ahol hitelesíteni tudja az e-mail címét.

A screen shot of a login form

Description automatically generatedA regisztráció során megadható adatok:

ábra 3: Regisztráció űrlap

* Felhasználónév (Username)
* Teljes név (Full Name)
* E-mail cím (Email address)
* Útlevélszám (Passport Number)
* Jelszó (Password)
* Jelszó megerősítése (Confirm Password)

A regisztráció során a következő hibák léphetnek fel:

* Nem kitöltött kötelező mező!
* Felhasználónév túl rövid!
* Hibás e-mail cím formátum!
* Hibás útlevélszám formátum! (12345678AB)
* A jelszó nem elég erős!
* A két jelszó nem egyezik!

## Bejelentkezés (Login)

A *bejelentkezés* oldalon a felhasználók az e-mail címük, valamint a hozzá tartozó jelszó megadásával léphetnek be a felhasználói felületre.

A car with a graphic design

Description automatically generated with medium confidence

ábra 4: Bejelentkezés oldal

A screenshot of a login form

Description automatically generatedBejelentkezés során megadható adatok:

* E-mail cím (Email address)
* Jelszó (Password)

A bejelentkezés során fellépő hibák lehetnek:

* Nem kitöltött kötelező mező!
* Hibás e-mail cím formátum!

ábra 5: Bejelentkezés űrlap

* Hibás e-mail cím és/vagy jelszó!

## Elfelejtett jelszó (Forgot Password?)

A screenshot of a computer screen

Description automatically generated

ábra 6: Elfelejtett jelszó oldal

Ha a felhasználó elfelejtette a jelszavát, lehetősége van jelszó módosítást igényelni a megfelelő e-mail cím megadását követően. A rendszer a megadott e-mail címre küld egy levelet, amelyben a gombra, vagy ha a gomb nem működik, a gomb alatt található hivatkozásra kattintva a felhasználó új jelszót tud megadni. Sikeres jelszó módosítást követően a felhasználó az új e-mail cím és jelszó párossal be tud jelentkezni a kezelő felületre.

Jelszó módosítási igénylés során fellépő hibák lehetnek:

* Hibás e-mail cím formátum!
* Az e-mail címhez nem tartozik felhasználó!
* A megadott jelszó nem elég erős!
* A két jelszó nem egyezik!

## Felhasználói felület (Dashboard)

A screenshot of a computer

Description automatically generated

ábra 7: Felhasználói felület admin felhasználóval bejelentkezve

A felhasználói felület csak bejelentkezett felhasználók számára elérhető. Ezen a felületen szerepkörtől függően más-más navigációs gombok jelennek meg, amelyek a szerepkörhöz csatlakozó aloldalakra irányítják a felhasználót.

### Főoldal (Main Page)

A screenshot of a computer screen

Description automatically generated

ábra 8: Főoldal oktató felhasználóval bejelentkezve

A bejelentkező felhasználót mindig ez az oldal fogadja. Ezen az oldalon található egy üdvözlő üzenet, valamint a szerepkörhöz tartozó fontosabb oldalakról kicsit részletes leírás és egy gomb, amely arra az aloldalra vezet.

### Kurzusok (Courses)

A screenshot of a computer

Description automatically generated

ábra 9: Kurzusok oldal

A *kurzusok* oldal a Tanuló szerepkörrel rendelkező felhasználók számára akkor elérhető, ha nem rendelkeznek aktív kurzussal. Ha ezen feltételek közül valamelyik nem teljesül a felhasználó vissza kerül a főoldalra.

Ezen az oldalon a tanuló kiválasztja, hogy melyik kurzusra szeretne jelentkezni, valamint az oktatót és a járművet is. Az „Enroll” (beiratkozás) gombra kattintva jelentkezhet a kurzusra.

A screenshot of a computer

Description automatically generated

ábra 10: Kurzus kezelés oldal

Ha Oktató vagy Admin felhasználóval nyitjuk meg a kurzusok fület, akkor egy tábla fogad minket, amelyben kezelhetjük az összes (oktató csak a saját tanulóit látja) aktív és befejezett kurzust, valamint a kurzus fontosabb adatait látjuk, mint például a kurzus kategóriáját, az elméleti és a gyakorlati haladást. A továbbiak (●●●) gombra kattintva, kimásolhatjuk a kurzus számát, megtekinthetjük a tanuló és az oktató profilját, módosíthatjuk a kurzus állapotát, az elméleti és gyakorlati haladás százalékát, valamint törölhetjük a kurzust.

### Naptár (Calendar)

A calendar with many squares

Description automatically generated with medium confidence

ábra 11: Naptár oldal oktató felhasználóval bejelentkezve

A *naptár* oldal a Tanuló és Oktató szerepkörrel rendelkező felhasználók számára érhető el. A tanuló a hozzá tartozó feljegyzett eseményeit követheti nyomon, mint például tanórák, vizsgák, fizetési határidők. A fizetés színe változó attól függően, hogy milyen állapotban van:

* Zöld: fizetett
* Narancssárga: fizetésre vár
* Piros: nem fizetett határidőn belül

Az oktató az összes hozzá tartozó tanuló eseményeit látja a naptáron. Az oktatók továbbá új eseményeket is fel tudnak venni a tanulóik számára, amelyek nem tartoznak a vizsgák vagy a fizetések közé (pl.: gyakorlati óra). Ezeknek az eseményeknek a színét kedve szerint választhatja meg az oktató.

A screenshot of a computer

Description automatically generatedÚj esemény felvétele során megadható adatok:

ábra 12: Új esemény felvétele

* Tanuló (Student)
* Esemény dátuma (Date)
* Esemény címe (Title)
* Esemény rövid leírása (Description)
* Esemény színe (Color)

Felvétel során ezek a hibák léphetnek fel:

* Nincs tanuló kiválasztva!
* Nincs dátum kiválasztva!
* Nem megfelelő dátum formátum!
* Nincs cím megadva!

### Statisztika (Statistics)

A screenshot of a graph

Description automatically generated

ábra 13: Statisztika oldal

A *statisztika* oldal az Admin szerepkörrel rendelkező felhasználók számára elérhető oldal. Ezen az oldalon láthatják az autósiskola legfontosabb adatait, mint például, a felhasználók, járművek, az aktív kurzusok és aktív vizsgák számát. Ezek mellett három grafikon mutatja a sikeres és sikertelen vizsgák számát, a fizetések állapotait (fizetésre vár, kifizetett, nem fizetett határidőn belül), valamint a tanulók elosztását a különböző kategóriákban.

### Felhasználók (Users)

A white background with black lines

Description automatically generated

ábra 14: Felhasználók oldal

A *felhasználók* oldal az Admin szerepkörrel rendelkező felhasználók számára elérhető. Ezen az oldalon az admin felhasználók új felhasználót hozhatnak létre. Létrehozáskor meg tudják adni, hogy a felhasználó milyen szerepkörrel rendelkezzen. A létrehozás mellett a felhasználókat törölni is tudják.

A screenshot of a computer

Description automatically generatedÚj felhasználó létrehozása során megadható adatok:

* Felhasználónév (Username)

ábra 15: Új felhasználó felvétele

* Teljes név (Full Name)
* E-mail cím (Email)
* Útlevélszám (Passport No.)
* Szerepkör (Rank)

Létrehozás során ezek a hibák léphetnek fel:

* Felhasználónév megadása kötelező!
* Teljes név megadása kötelező!
* E-mail cím megadása kötelező!
* Útlevélszám megadása kötelező!
* Hibás útlevélszám formátum!
* Nincs szerepkör kiválasztva!

### Tanulók (Students)

A white background with black lines

Description automatically generated

ábra 16: Tanulók oldal

A *tanulók* oldal egy az Oktató szerepkörrel rendelkező felhasználók számára elérhető oldal. A tanulók oldalon az oktatók megtekinthetik a hozzájuk tartozó összes tanuló fontosabb adatait. Ezen az oldalon a felhasználó tud név szerint keresni egy, vagy több tanulóra. A továbbiak (●●●) gombra kattintva az oktató gyorsan átugorhat a tanuló profil oldalára, ahol meg tudja tekinteni a tanuló összes fontosabb adatát.

### Oktatók (Teachers)

A white background with black text

Description automatically generated

ábra 17: Oktatók oldal

Az *oktatók* oldal az Admin szerepkörrel rendelkező felhasználók számára elérhető oldal, ahol a felhasználó az Oktató szerepkörrel rendelkező felhasználókat kezelheti. Ez az oldal többnyire megegyezik a *tanulók* oldallal. Ugyanúgy rendelkezik egy keresőmezővel, ahol a felhasználó képes az oktatók között keresni, valamint a továbbiak (●●●) gombra kattintva képes átugrani az oktató profil adatlapjára, ahol további információkat tud megtekinteni a felhasználóról.

### Járművek (Vehicles)

A white background with black lines

Description automatically generated

ábra 18: Járművek oldal

A *járművek* oldal szintén az Admin szerepkörrel rendelkező felhasználók számára elérhető. Ezen az oldalon a felhasználó kezelheti az összes járművet. Az oldalon található egy kereső mező, amely segítségével a jármű több tulajdonsága alapján tudunk keresni, mint például a neve vagy a rendszáma. A felhasználónak lehetősége van új jármű felvételére, már létező jármű adatainak módosítására, valamint jármű törlésére.

A screenshot of a computer

Description automatically generatedÚj jármű felvétele során megadható adatok:

ábra 19: Új jármű felvétele

* Jármű gyártója (Brand)
* Jármű típusa (Type)
* Jármű rendszáma (Plate)
* Jármű kategóriája (Category)
* Jármű színe (Color)
* Jármű hajtástípusa (Drive Type)
* Jármű látványkép (Preview Image)

Felvétel során ezek a hibák léphetnek fel:

* Nem kitöltött kötelező mező!
* Hibás rendszám formátum!
* Nincs kiválasztott kategória!

### Vizsgák (Exams)

A screenshot of a computer

Description automatically generated

ábra 20: Vizsgák oldal

A *vizsgák* oldal az Oktató és Admin szerepkörrel rendelkező felhasználók számára elérhető. Az oktatók csak a saját tanulóikat, míg az admin felhasználók az összes tanulót kezelhetik. A felhasználó új vizsgát vehet fel, vizsgát törölhet, valamint a vizsga sikerességét állíthatja be (átment, megbukott).

A screenshot of a computer screen

Description automatically generatedÚj vizsga felvétele során megadható adatok:

ábra 21: Új vizsga felvétele

* Tanuló (Student)
* Vizsga rövid leírása (Description)
* Vizsga időpontja (Date)

Felvétel során fellépő hibák lehetnek:

* Nem kitöltött kötelező mező!
* Hibás dátum formátum!

### Fizetések (Payments)

A group of colorful icons

Description automatically generated

ábra 22: Fizetések oldal

A *fizetések* fül mindhárom szerepkör számára elérhető oldal, viszont szerepkörtől függően más funkcionalitása van az oldalnak. A Tanuló szerepkörrel rendelkező felhasználók csak megtekinteni tudják a különböző fizetési kötelezettségeiket, azok határidejét. Az Oktató és Admin szerepkörrel rendelkező felhasználók új fizetést hozhatnak létre, törölhetnek, valamint a fizetés státuszát módosíthatják (fizetett, fizetésre vár). Ha egy fizetés a határidő lejárta után is „fizetésre vár” státuszban van, akkor automatikusan „nem kifizetett” státuszba vált.

A screenshot of a phone

Description automatically generatedÚj fizetés felvétele során megadható adatok:

ábra 23: Új fizetés felvétele

* Tanuló (Student)
* Fizetés rövid leírása (Description)
* Fizetés összege (Amount)
* Fizetés határideje (Due)

Felvétel során ezek a hibák léphetnek fel:

* Nincs kiválasztott tanuló!
* A leírás kötelező!
* Összeg megadása kötelező!
* Határidő megadása kötelező!

### Profil (Profile)

A screenshot of a computer

Description automatically generated

ábra 24: Saját profil oldal

A profil oldal az összes felhasználó számára elérhető oldal. A profil oldal két különböző útvonalra osztódik:

* /profile
* /profile/[felhasználónév]

A sima profil oldalon a bejelentkezett felhasználó a saját fontosabb adatait (pl.: teljes név, szerepkör), profilképét látja, valamint a profil adatait módosíthatja, mint például az e-mail címét, jelszavát, vagy a profilképét.

A Tanuló szerepkörrel rendelkező felhasználók látják, hogy van-e aktív kurzusuk, valamint hány darab kurzust végeztek már el.

Az Oktató szerepkörrel rendelkező felhasználók látják hány tanulójuk van, valamint, hány aktív kurzusuk van.

Az Admin szerepkörrel rendelkező felhasználókhoz nem tartozik statisztika. Az ő profil oldalukon csak a fontosabb felhasználó adatok jelennek meg (pl.: teljes név, szerepkör), valamint a profilképük.

A /profile/[felhasználónév] (felhasználónév - paraméter) oldalon egy másik felhasználó adatait tudja megtekinteni. Többek között erre az oldalra vezetnek a *tanulók*, *oktatók* és *felhasználók* oldalon található „tovább a profilhoz” gombok is. Nem létező felhasználónév megadása esetén az oldal egy „Felhasználó nem található!” hibaüzenetet jelenít meg.

# Fejlesztői dokumentáció

## Bevezetés

Az Autós Iskola Manager egy Next.js[[1]](#footnote-1)-ben íródott web applikáció. Az autós iskolák adminisztrációja sokszor papír alapon történik, amely lassú és sok hibázási lehetőséget rejt. Ezekre a problémákra kínál megoldást az Autós Iskola Manager. Egy egyszerű felhasználói felületen tudják mind a tanulók, mind az oktatók a saját adminisztratív tevékenységüket elvégezni.

## Fejlesztői környezet

* Visual Studio Code[[2]](#footnote-2) v1.88
* PostgreSQL[[3]](#footnote-3) v16.2 – adatbázis
* Docker[[4]](#footnote-4) v4.29.0 – virtualizált futtatási környezet
* Git[[5]](#footnote-5) v2.34.1 – verzió kezelés
* Github[[6]](#footnote-6) – verzió kezelés, projekt management

### Visual Studio Code

A Visual Studio Code a Microsoft által fejlesztett nyílt forráskódú, ingyenes szövegszerkesztő, amely nagyon népszerű a szoftverfejlesztők között. Keresztplatformos alkalmazás, amely azt jelenti, hogy Windowsra, Linuxra és macOS-re is elérhető.

A sok hasznos funkció és a közösség által fejlesztett kiegészítők teszik a legjobb szövegszerkesztővé a szoftverfejlesztési iparban. Néhány ilyen hasznos funkció az intelligens kódkiegészítés és hibajavítás, valamint szinte minden programozási nyelvet támogat.

### PostgreSQL

A PostgreSQL egy ingyenes, nyílt forráskódú objektum-relációs adatbázis kezelő rendszer, amelyet a PostgreSQL Global Development Group fejleszt. A PostgreSQL-t gyakran csak „Postgres”-nek nevezik.

Néhány fő jellemzője:

* **Objektum-relációs adatbázis**
* **Tranzakcionális támogatás**
* **Kiterjeszthetőség**
* **Széles körű funkciók**

Az egyszerű relációs adatbázisokkal ellentétben a Postgres képes objektumokat tárolni, valamint támogatja az objektumorientált adatbázis-funkciókat, mint például a polimorfizmust vagy az öröklődést.

A Postgres támogatja a tranzakciókat, amely biztonságos adatmanipulációt, konzisztenciát és integritást jelent. A tranzakciókat az ACID (Atomicity, Consistency, Isolation, Durability) elvek szerint kezeli.

Kiterjeszthetősége abban rejlik, hogy engedi a fejlesztők számára, hogy egyedi adatbázis-funkciókat, típusokat hozzanak létre igényeiknek megfelelően, valamint támogatja a külső modulok használatát.

A Postgres nagyon sok funkciót tartalmaz, amelyek adatok tárolására, lekérdezésére, kezelésére szolgálnak. Olyan funkciók, mint például az indexelés, amely lehetővé teszi a gyors adat lekérdezést vagy a nézetek, amelyek saját adattáblák létrehozására szolgálnak a könnyebb lekérdezések érdekében.

### Docker

A **Docker** egy nyílt forráskódú platform és technológia, amely lehetővé teszi a szoftveralkalmazások konténerizált futtatását. A konténerizáció azt jelenti, hogy az alkalmazás összes függősége és a futtatásához szükséges környezet egyetlen önálló csomagban van. Célja, hogy megkönnyítse az alkalmazások telepítését és futtatását, valamint skálázhatóságot biztosítson.

A Docker egyaránt használt a fejlesztés során, valamint a kész alkalmazás futtatása során is.

Több előnye is van a Dockeren való futtatásnak a fizikai szerveren való futtatással szemben:

* **Konténerek**
* **Biztonság**
* **Konténerek kezelése, skálázhatóság**
* **Olcsó, erőforrás kihasználás**

A Docker úgynevezett konténereket (container) használ az applikációk futtatására. Ezek lehetnek önálló vagy akár összetett konténereket is. Az önálló konténerek csak egymagukban futnak, míg az összetett konténerek esetén több különböző konténer kerül összekapcsolásra és együtt alkotnak egy működő egységet. Minden konténer az applikációnak megfelelő futtatási környezettel rendelkezik és csak az fut rajta.

A Dockerben való futtatás biztonságosabb, mint a fizikai szerveren való futtatás, mert minden konténer úgy viselkedik, mint egy önálló virtuális gép. Teljesen el van különítve a gazda géptől, ezzel védve azt. Emellett bármikor egyszerűen biztonsági mentést tudunk készíteni a konténer összes adatáról, amit később vissza tudunk tölteni, ha bármi hiba folytán szükség lenne rá. A konténerek egy belső hálózaton közvetlenül kommunikálnak egymással, ezért nincs szükség arra, hogy például egy adatbázist tartalmazó konténer egy Internet felé nyitott porttal rendelkezzen.

A Docker lehetőséget biztosít a konténerek kezelésére is. Könnyedén létrehozhatunk, újraindíthatunk, leállíthatunk, vagy akár törölhetünk konténereket. Lehetőségünk van a konténerek skálázására is, valamint automatikus integrálására és folyamatos telepítésére is. Ez azért jó, mert több konténerben tudjuk ugyanazt az applikációt futtatni és így könnyedén el tudjuk osztani a terhet.

Minden Docker képfájl (Docker Image) egy fájlokat és utasításokat tartalmazó csomag, amelyből könnyedén tudunk konténereket létrehozni. Ezek a képfájlok, tartalmazzák a futtatási környezetet, a futtatáshoz szükséges fájlokat és függőségeket, valamint az indításhoz szükséges parancsokat. Maximálisan kihasználják az erőforrásokat, így nincs szükség minden egyes applikáció esetén egy új fizikai szerver üzemben tartására, ezért sokkal olcsóbb is a használatuk.

### Git

A Git egy nyílt forráskódú elosztott (distributed) verzió kezelő rendszer, amelyet a szoftverfejlesztők a projektjeik verzióinak nyomon követésére használnak. A Git nagyon gyorsan és hatékonyan tudja nyomon követni és kezeli a projektek kódbázisát. A Git továbbá támogatja a kollaboratív munkát csapatok között.

Minden Git által kezelt projekteket „repository”-nak neveznek. Ez a repository tartalmazza a projekt összes fájlját, valamint a fejlesztés során történt összes változást.

### Github

A Github egy online platform, amely Git repository-k megosztására és tárolására alkalmas. A Github első sorban kód megosztásra és közösségi fejlesztésre lett kialakítva, számos funkciót kínál a fejlesztők és csapatok számára, hogy hatékonyan tudják kezelni a projektjeiket.

Néhány ilyen funkció:

* Issues (Problémák)
* Pull requests (Húzási kérések)

Az Issues fülön a felhasználóknak lehetőségük van a repository-ban talált hibák jelentésére. Egy fórumszerű felületet kínál a Github felhasználói számára, ahol könnyedén tudnak egymással kommunikálni a hibát illetően, valamint minden ilyen problémát különböző címkékkel lehet ellátni attól függően, hogy egy kis vagy nagy hibáról van szó.

A Pull requestek lehetővé teszik, hogy a közösség kód módosítási javaslatot tegyen a repository-ban. A repository tulajdonosa meg tudja nézni a pull request indoklását, valamint, hogy mit módosított a felhasználó. A tulajdonos el tudja fogadni vagy el tudja utasítani a pull requestet. Elfogadás esetén a pull request hozzáadódik a kódbázishoz.

## Felhasznált technológiák

* **Bun[[7]](#footnote-7):** JavaScript futtatási környezet
* **React:** Egy Facebook által fejlesztett könyvtár webes és natív interfészek létrehozására.
* **Next.js:** React alapú full-stack webes keretrendszer.
* **TypeScript[[8]](#footnote-8):** Erősen típusos JavaScriptre épített programozási nyelv.
* **Prisma:** Modern, nyelvfüggetlen ORM.
* **Shadcn/ui[[9]](#footnote-9):** Egy Radix-UI-ra épülő komponens könyvtár a gyors web alkalmazások építésére.

### Bun

A **bun** egy olyan platform, ahol a felhasználók egyszerűen és gyorsan tudnak JavaScript vagy TypeScript kódot futtatni a böngészőjükben vagy parancssorban.

Három fő célja van:

* **Gyorsaság**
* **Egyszerű API**
* **Jó fejlesztői élmény**

A bun egy sokkal gyorsabb futtatási környezetet biztosít, mint a Node.js. A Safari   
(Apple által fejlesztett böngésző) által használt gyorsaság orientált JavaScriptCore nevű JavaScript motort bővíti ki. Azonban a bun teljesen kompatibilis a Node.js-el, mert ugyanúgy egy package.json fájlba menti a függőségeket, valamint node\_modules mappát használ. Az egyetlen különbség a lock fájlban mutatkozik meg, ami a bun esetében bun.lockb, míg a Node.js esetén package-lock.json. A bun gyorsasága ebben a fájlban rejlik, amely tartalmaz fontos adatokat a függőségekről, ami gyorsabbá teszi a letöltésüket.

Minimális, magasan optimalizált API-al rendelkezik, amely segítségével általános feladatokat tudunk végrehajtani, mint például egy webszerver futtatása vagy fájlok írása.

Egy teljes eszköztárral rendelkezik JavaScript applikációk fejlesztéshez. Tartalmaz egy csomag kezelőt, egy bundlert, valamint lehet vele teszteket is futtatni.

### React

A **React** egy nyílt forráskódú, Facebook által fejlesztett JavaScript könyvtár, amely segítségével egyszerűen tudunk létrehozni webes vagy natív (telefonos applikáció) interfészeket. Könnyen használható, nagyon hatékony és skálázható.

Építőelemei a **komponensek**, amelyek újra használható egységek. Ezek a komponensek lehetnek nagyon egyszerűek, mint például egy gomb, vagy komplexek, mint egy teljes űrlap (form). A komponenseknek tudunk adni úgynevezett propokat, amelyek segítségével más funkcionalitást lehet hozzájuk rendelni, vagy más adatokat megjeleníteni. Például egy gomb esetén át tudunk adni a komponensnek egy funkciót, amelyet a gomb megnyomására lefuttatunk, vagy egy adatlap esetén át tudjuk adni a komponensnek egy felhasználó adatait, így annak a felhasználónak az adatai fognak majd megjelenni.

Egy úgynevezett **virtuális DOM**-ot (Document Object Model) használ, amely egy absztrakciója a valós DOM-nak (A DOM a weboldal objektum alapú reprezentációja, amely lehetővé teszi, hogy JavaScript segítségével módosítani tudjuk a HTML weboldalunkat futási időben). Ezt a DOM-ot használja a React a dinamikus frissítésekre. Ha egy adat módosul az oldalon, akkor a React először a virtuális DOM-ot újra generálja, majd összehasonlítja a régi és új virtuális DOM-ot, hogy megtalálja a változásokat. Ezután csak a változásokat módosítja az igazi DOM-on, ezzel biztosítva a gyorsaságot és a nagyobb teljesítményt.

A react **egyirányú adatkötést** használ, ami azt jelenti, hogy a komponensek nem feltétlenül kommunikálnak egymással. Ehelyett az adatok és események lefelé áramlanak a komponens hierarchiában, ha azt szeretnénk, hogy egy komponens megkapja egy másik komponens adatait, azt propokkal tudjuk átadni a másik komponensnek.

A react komponensek legtöbb esetben **JSX** (JavaScript XML) kiterjesztéssel rendelkeznek. A JSX egy kiterjesztése a JavaScriptnek, amely lehetővé teszi, hogy HTML kódot írhassunk a JavaScript kódban. Ez nagyban megkönnyíti a fejlesztés folyamatát.

### Next.js

A **Next.js** egy Reactra épülő **full-stack** webes keretrendszer. A full-stack azt jelenti, hogy a frontend és a backend egy applikáción belül található meg. A Next.js képes közvetlenül meghívni a backend funkciókat a frontend komponensekben. A Next.js alapvetően SSR (szerver oldali renderelés). A szerver oldali renderelés azt jelenti, hogy a szerver állítja össze a weboldalt és a kész weboldalt küldi el a felhasználó számára, ezért a komponensek két csoportra osztódnak:

* kliens oldali komponensek
* szerver oldali komponensek

A Next.js alapvetően szerver oldali komponensként kezeli az összes létrehozott komponenst és oldalt. Ha felhasználói interakcióra van szükségünk, mint például egy form kitöltésénél vagy egy gomb megnyomásánál, akkor azt a komponenst át kell helyeznünk kliens oldalra. Kliens oldalra úgy tudunk helyezni egy komponenst, hogy a „use client” direktívát használjuk a komponens fájl legelső sorában. Ezeket a kliens oldali komponenseket a Next.js úgy rendereli, hogy szerver oldalon létrehozza az oldalt úgy, hogy azzal a felhasználó még nem képes interakcióba lépni, hanem miután elküldte az oldalt a felhasználó számára, utólag úgymond „hidratálja”, azaz JavaScript segítségével interaktívvá teszi az oldalt a felhasználó számára. A hidratáció az a folyamat, amely során a statikus, nem interaktív oldalunkhoz eseménykezelők (event listener) segítségével funkciókat kapcsolunk, így interaktívvá téve az oldalt.

### TypeScript

A TypeScript egy nyílt forráskódú programozási nyelv, amely a JavaScript kiterjesztése. A Microsoft terméke, és JavaScript alapú applikációk fejlesztésére készült. Célja, hogy nagyobb biztonságot, olvashatóságot és skálázhatóságot biztosítson.

Egy erősen típusos nyelv, amely a JavaScript hibáit próbálja meg kiküszöbölni, mint például egy változó típusának megváltoztatása futás során, így elkerülve a különböző típusok okozta hibákat. A TypeScript emellett támogatja az új ECMAScript (JavaScript hivatalos neve) verziókat, amely lehetővé teszi az újabbnál újabb funkciók használatát, mint például az arrow (nyilas) funkciók.

A TypeScript kiterjeszthető, ami azt jelenti, hogy a fejlesztők saját típusokat és interfészeket írhatnak, amelyek kielégítik az általuk fejlesztett applikáció igényeit.

Teljesen kompatibilis a JavaScripttel, mert minden TypeScript fájl JavaScriptté fordítható.

## Függőségek

Az összes projekt függőség a **package.json** fájlban található meg a *dependencies* és *devDependencies* objektumokban.

* typescript v5: JavaScript szintaktikával és típusokkal.
* react v18.2.0: Egy könyvtár webes és natív interfészek létrehozására.
* react-dom v18.2.0: React csomag, amely DOM specifikus metódusokat tartalmaz.
* next v14.2.2: Egy react alapú full-stack framework.
* prisma v.5.10.2: Adatbázis ORM.
* tailwindcss v3.3.0: CSS framework.
* postcss v8: Egy toolkit, amely segítségével módosíthatjuk a CSS-t JavaScript segítségével.
* autoprefixer v10.0.1: Egy PostCSS plugin, amely automatikusan hozzáadja a böngésző specifikus CSS prefixeket.
* radix-ui v1.0.5: Előre designolt komponensek, erre épül a shadcn/ui.
* shadcn/ui v1.0.0: Radix UI-ra épült react komponens könyvtár.
* eslint v8: JavaScript szintaktika ellenőrző.
* zod v3.22.4: TypeScript alapú séma validáció könyvtár formok könnyű kezeléséhez.
* bcrypt v5.1.1: Egy Blowfish rejtjelre épülő jelszó titkosító funkció.
* jsonwebtoken (JWT) v9.0.2: Egy nyílt forráskódú standard (RFC 7519), amely kompakt és biztonságos adatátvitelt biztosít JSON objektumok formájában.
* resend v3.2.0: E-mail SMTP szerver.
* react-email v2.1.0: React alapú e-mail komponensek, e-mail designolásra.
* use-debounce v10.0.0: Felhasználó bemenet késleltetésre használt könyvtár.
* clsx v2.1.0: Feltételes CSS classok építése.
* lucide-react v0.356.0: Egy közösség által létrehozott, nyílt forráskódú ikon csomag.
* react-table v8.15.3: React tábla komponens.
* chart.js v4.4.2: Nyílt forráskódú diagramm könyvtár.
* react-chartjs-2 v5.2.0: React chartjs komponensek.
* moment v2.30.1: Dátum kezelő könyvtár
* sharp v0.33.3: Kép optimalizáló könyvtár buildeléshez

## Telepítési útmutató

A web applikációt kétféleképpen tudjuk telepíteni. Az első és legegyszerűbb módszer a Docker image (képfájl) létrehozása az applikációból és annak futtatása konténerben. A második módszer az egyéni feltelepítés, amelyet személy szerint nem ajánlok, mert nagyon hosszadalmas folyamat, valamint a konténerizált applikáció egyben biztonságosabb is, mint a gazda gépen való futtatás, mert a konténer teljesen izolálva van a számítógéptől.

### Docker konténer létrehozása

A konténer létrehozásának feltétele, hogy a Docker telepítve legyen a számítógépünkön.

Telepítés lépései:

1. Készítsünk egy másolatot a github respository-ról. (szükséges program: Git)  
   git clone <https://github.com/redbirdjs/autosiskola-manager>
2. Csomagoljuk ki a fájlokat.
3. A mappában futtassuk le a következő parancsot:  
   docker compose --build -d

A parancs futásának befejezése után létrejön 3 konténer, egy a web applikációnak, egy az adatbázisnak és egy a kép kiszolgálónak.

### Manuális telepítés

A manuális telepítéshez szükséges programok:

* Git verzió kezelő
* Bun vagy Node.js[[10]](#footnote-10) JavaScript futtatási környezet
* PostgreSQL adatbázis szerver

Telepítés lépései Bunt használva:

1. Készítsünk egy másolatot a github repository-ról.  
   git clone <https://github.com/redbirdjs/autosiskola-manager>
2. Töltsük ki a .env fájlt a megfelelő adatokkal, mint például a saját adatbázis szerverünk adatai vagy a Resend[[11]](#footnote-11) email kiszolgáló API kulcsa.
3. Lépjünk be a mappába és futtassuk a következő parancsot:   
   bun install
4. Indítsuk el az adatbázis szerverünket.
5. Migráljuk az adatbázis modellt, az adatbázis szerverünkre.   
   bun run prisma:migrate
6. Töltsük fel a szükséges adatokat az adatbázisba.  
   bunx prisma db seed
7. Készítsünk egy production buildet a web applikációról.   
   bun run build
8. Futtassuk a web applikációt.  
   bun start

## .env fájl felépítése

Az env fájl (környezeti változókat tartalmazó fájl) olyan információkat tartalmaz, amelyeket sűrűn használnak a fejlesztés során (pl.: kiszolgáló elérési útvonala) vagy titkos adatok, amelyeket nem szeretnénk megosztani a felhasználókkal (pl.: adatbázis kapcsolat, e-mail kiszolgáló token).

DATABASE\_URL="postgresql://<username>:<passwd>@<db-host>:<db-port>/<db-name>?schema=<db-schema>"

RESEND\_KEY="<resend-api-key>"

REF\_SECRET="<refresh-token-secret>"

REF\_EXPIRE="1d"

SITE\_URL="http://localhost:3000"

IMAGE\_PROVIDER="http://localhost:8080"

|  |  |
| --- | --- |
| DATABASE\_URL | Prisma adatbázis elérési útvonal. |
| RESEND\_KEY | Resend Email SMTP API kulcs. |
| REF\_SECRET | Session kezeléshez használt refreshToken rejtjele. |
| REF\_EXPIRE | refreshToken lejárati ideje. |
| SITE\_URL | A web applikáció elérési útvonala. |
| IMAGE\_PROVIDER | Külső kép kiszolgáló útvonala. |

## Adatbázis szerkezet

Az adatbázist a Prisma[[12]](#footnote-12) ORM (Object-Relational Mapper) kezeli. A Prisma ORM egy nyelvfüggetlen TypeScript-ben íródott ORM, amely képes adat modelleket (adatbázis táblák) létrehozni, valamint kezelni azokat. A Prisma ORM azért nyelvfüggetlen, mert képes valamennyi adatbázis nyelvvel működni, mint például a PostgreSQL, a MySQL vagy, hogy egy NoSQL adatbázist említsek képes kezelni a MongoDB-t is. Egy **prisma.schema** fájl alapján hozza létre az adatbázis táblákat és ennek a fájlnak a segítségével jön létre a query builder (lekérdezés építő) könyvtár is.

A query builder könyvtár nagyban meg tudja könnyíteni a fejlesztés folyamatát, mert ahelyett, hogy mi írnánk meg minden egyes SQL lekérdezést, ezt a Prisma egy objektum séma alapján automatikusan elvégzi nekünk. Csak annyi dolgunk van, hogy létrehozunk egy Prisma klienst a projektünkben, és ezen a kliensen keresztül közvetlenül elérjük az összes adatbázis modellünket és tudunk velük lekérdezéseket végezni. Az összes Prisma kliens folyamat aszinkron, ami azt jelenti, hogy a háttérben megkezdődik az adatbázis lekérdezés és a kódunk tovább fut. Amint véget ért a lekérdezés egy úgynevezett „callback” segítségével visszaküldi a lekérdezés eredményét, amelyet meg tudunk jeleníteni a felhasználók számára vagy további műveleteket tudunk elvégezni vele.

### Adatbázis modellek

Az összes adatbázis modellt és azok kapcsolatait a **prisma.schema** fájl tartalmazza.

Az **elsődleges kulcsokat** vastag betűstílussal, az idegen kulcsokat pedig szaggatott vonallal jelöltem.

users – Felhasználók adatai

|  |  |  |
| --- | --- | --- |
| **id** | Egész | A felhasználó ID-je |
| username | Szöveg | Felhasználónév |
| email | Szöveg | E-mail cím |
| realName | Szöveg | Felhasználó teljes neve |
| passportNumber | Szöveg | Útlevélszám |
| password | Szöveg | Titkosított jelszó |
| verifyToken | Szöveg (lehet NULL) | E-mail hitelesítő token |
| passwordToken | Szöveg (lehet NULL) | Jelszó módosító token |
| avatarPath | Szöveg | Profilkép útvonal |
| rankId | Egész | A felhasználó rang ID-je |

ranks – Jogköröket tartalmazó tábla

|  |  |  |
| --- | --- | --- |
| **id** | Egész | A rang ID-je |
| name | Szöveg | A rang neve |

calendar – Egyéni naptár események

Ez a tábla tartalmazza az egyénileg létrehozott eseményeket, amelyek nem vizsgák vagy fizetések.

|  |  |  |
| --- | --- | --- |
| **id** | Egész | Az esemény ID-je |
| title | Szöveg | Az esemény címe |
| description | Szöveg (lehet NULL) | Az esemény leírása |
| date | DateTime | Az esemény időpontja |
| color | Szöveg | Az esemény színe |

courses – Kurzus adatok

|  |  |  |
| --- | --- | --- |
| **id** | Egész | Kurzus ID-je |
| theory | Egész | Elméleti százalék |
| practise | Egész | Gyakorlati százalék |
| studentId | Egész | Tanuló ID-je |
| teacherId | Egész | Oktató ID-je |
| vehicleId | Egész | Jármű ID-je |
| categoryId | Egész | Kategória ID-je |

payments – Fizetések adatai

|  |  |  |
| --- | --- | --- |
| **id** | Egész | Fizetés ID-je |
| description | Szöveg | Fizetés leírása |
| amount | Valós | Fizetés összege |
| created | DateTime | Létrehozás dátuma |
| due | DateTime | Határidő |
| state | Egész | Fizetés státusza |
| courseId | Egész | Kurzus ID-je |

vehicles – Járművek adatai

|  |  |  |
| --- | --- | --- |
| **id** | Egész | Jármű ID-je |
| plate | Szöveg | Jármű rendszáma |
| color | Szöveg | Jármű színe |
| driveType | Szöveg | Jármű váltó típusa |
| brand | Szöveg | Jármű gyártója |
| type | Szöveg | Jármű típusa |
| imageUrl | Szöveg | Jármű kép útvonala |
| categoryId | Egész | Kategória ID-je |

categories – Jogosítvány kategóriákat tartalmazó tábla

|  |  |  |
| --- | --- | --- |
| **id** | Egész | Kategória ID-je |
| category | Szöveg | Kategória neve |

exams – Vizsgák adatai

|  |  |  |
| --- | --- | --- |
| **id** | Egész | Vizsga ID-je |
| date | DateTime | Vizsga dátuma |
| description | Szöveg | Vizsga leírása |
| state | Egész | Vizsga státusza |
| courseId | Egész | Kurzus ID-je |

### ER modell

A diagram of a company

Description automatically generated

ábra 25: Adatbázis ER modell

### Relációs séma

A diagram of a computer

Description automatically generated

ábra 26: Adatbázis relációs séma

## E-mail küldés

Az e-mail küldésért a Resend függőség felel. A Resend egy e-mail API, amely segítségével könnyedén tudunk saját domain segítségével leveleket küldeni bármilyen e-mail-re. A használatához szükség van egy saját domain-re, ezért a tulajdonomban lévő „sbcraft.hu” domain-ben létrehoztam egy aldomaint, amelyet használok ebben a projektben. A Resend létrehoz egy hozzáférési kulcsot, amely segítségével használni tudjuk az API-t.

### A projektben használt levelek

A leveleket React Email segítségével hoztam létre. A React Email egy React alapú könyvtár, amely segítségével könnyedén tudunk React használata segítségével paraméterezett levélmintákat létrehozni.

**Sikeres regisztráció**

A screenshot of a phone

Description automatically generated

ábra 27: Sikeres regisztráció levél

**Jelszó emlékeztető**

A screenshot of a password reminder

Description automatically generated

ábra 28: Jelszó emlékeztető levél

**Új felhasználó létrehozva (Admin által)**

A screenshot of a user account

Description automatically generated

ábra 29: Új felhasználó létrehozva levél

**Új bejelentkezés**

A screenshot of a computer

Description automatically generated

ábra 30: Új bejelentkezés levél

# Tesztelési dokumentáció

A tesztelés egy nagyon fontos része az applikáció fejlesztésnek. Három féle tesztelést végeztem a projekten:

* Unit tesztek
* Funkcionális és UI tesztek
* SEO tesztek

A unit tesztek az applikáció legkisebb önálló egyeségeit tesztelik, hogy azok megfelelő eredményt adnak-e minden teszteset során.

A funkcionális és UI teszteket Katalon Studio-val végeztem el. A funkcionális tesztek során az oldalon használható valamennyi funkciót leteszteljük hibás és helyes adatokkal is.

A SEO (Search Engine Optimization) tesztek segítségével meg tudjuk állapítani, hogy egy weboldal mennyire teljesít jól a keresőmotorok találati listáján. Ezek a tesztek sok pontot lefednek, mint például a weboldal betöltési sebessége, telefonos kompatibilitás vagy tartalom minősége (kinézet, kontraszt). Egy weboldal minél nagyobb pontszámot ér el ezen a SEO teszten, annál nagyobb esélye van arra, hogy a keresőmotor azt az oldalt jeleníti meg a keresés után.

## Unit tesztek

A unit teszteket a Bun beépített tesztelési könyvtárával végeztem el.

A computer screen shot of text

Description automatically generated

ábra 31: capitalizeLetter unit tesztek

A computer screen shot of text

Description automatically generated

ábra 32: randomString funkció unit tesztek

A computer screen with white text

Description automatically generated

ábra 33: Unit tesztek eredményei

## Funkcionális tesztek

A funkcionális teszteket a Katalon Studio szoftverrel végeztem el. A Katalon Studio egy tesztelő szoftver, amely kifejezetten automatizált tesztelésre használnak. Lehetővé teszi, hogy a felhasználók könnyedén készítsenek és végrehajtsanak teszteket webes, mobil alkalmazásokon, valamint API tesztelésre is használható.

A Katalon Studio-val végzett tesztek részletes leírása a forrásfájlok között a **tests/katalon** mappában találhatóak.

A screenshot of a computer error message

Description automatically generated

ábra 34: Bejelentkezés tesztek

# Összegzés

A projekt során számos dolgot megtanultam a React Hookok megfelelő használatáról és a Next.js nyújtotta funkciókról, valamint számos újdonságot tanultam a JavaScript használatával kapcsolatban is, hogy hogyan tudok kevesebb kóddal hatékonyabb eredményt elérni. A TypeScriptet is ebben a projektben használtam először komolyabban. Az egyedi típusok és interfészek néha fejtörést okoztak, amikor komplex interfészeket kellett létrehozni egy-egy adatbázis lekérdezéshez, de hogy TypeScriptet választottam a sima JavaScript helyett hosszútávon megkönnyítette a fejlesztés folyamatát. Nagyon egyszerűvé tette a hibák keresését, valamint segített az automatikus kiegészítésben is.

A shadcn/ui, amit a weboldal designolására használtam szintén egy új dolog volt, amit már régen meg szerettem volna tanulni. A komponensek telepítése és a felhasználás nagyon egyszerű volt. Könnyedén személyre szabható az összes komponens, ezért nagyon egyszerű a használatuk. Viszont az egyes shadcn komponensek egymásba ágyazása már bonyolultabb volt. Azok a komponensek, amelyek megjelentek, mint például felugró ablakok vagy oldalról becsúszó menük, akkor jöttek létre, amikor rákattintottam a gombra és mikor becsukódtak, akkor törlődtek, ezért, ha a szerver kicsit lassabban válaszolt, volt mikor nem jelent meg egy hibaüzenet, mert a funkció, ami kezelte a hiba megjelenítését a válasz megérkezésekor már nem létezett.

Voltak olyan komponensek, amelyek kötelezően csak kliens oldalon létezhettek, ezekbe a komponensekbe elég nehéz volt szerver oldali funkciókat beilleszteni, de ezt a problémát is sikerült áthidalnom.

A legnehezebb feladatot a grafikonok személyre szabása jelentette számomra. A bár részletes, de nehezen megérthető dokumentáció miatt voltak olyan esetek, mint például a radar diagramm esetében, hogy az a paraméter, ami a dokumentációban szerepelt, az a letöltött könyvtárban már más néven volt jelen. A másik nagy fejtörést az okozta, amivel akkor szembesültem, mikor elkészítettem az első production buildet a projektből. A Next.js buildeléskor létrehozza az összes statikus oldalt és attól a ponttól kezdve nem tud helyileg képeket megjeleníteni. Bár a kép a megfelelő helyen van, a Next.js nem tudja megjeleníteni azt. Ezt a problémát úgy sikerült megoldanom, hogy létrehoztam egy webszervert, ami csak arra szolgál, hogy ezeket a képeket küldi vissza a Next.js számára, amelyeket már meg tud jeleníteni.

A Docker, a Dockerfile és compose.yml megfelelő használatát is a projekt során tanultam meg. A kezdeti 4-5 GB-os képfájlt sikerült optimalizálással lefaragnom a projekt tényleges méretére, 1,7 GB-ra.

Szerintem sikerült a lehető legtöbbet kihoznom az általam használt keretrendszerből és az összes függőségből, amit az adatok kezelésére és megjelenítésére használtam.

## Továbbfejlesztési lehetőségek

Természetesen mindig van hely bővítésnek és végtelenségig lehetne tovább fejleszteni az applikációt. Próbáltam a lehető legjobban törekedni a skálázhatóságra.

Néhány ilyen fejlesztési lehetőség lehet:

* Részletesebb kurzus leírás a tanulók számára.
* Kurzussal kapcsolatos statisztikák a tanulók számára.
* Bővített statisztika az admin felhasználók számára.
* Statisztika az oktatók számára.
* Vizsgák részletes nyomon követése.
* Oktatók értékelése a kurzus befejeztével.

# Ábrajegyzék

[ábra 1: Admin felhasználó adatai 3](#_Toc164931808)

[ábra 2: Regisztráció oldal 3](#_Toc164931809)

[ábra 3: Regisztráció űrlap 4](#_Toc164931810)

[ábra 4: Bejelentkezés oldal 4](#_Toc164931811)

[ábra 5: Bejelentkezés űrlap 5](#_Toc164931812)

[ábra 6: Elfelejtett jelszó oldal 5](#_Toc164931813)

[ábra 7: Felhasználói felület admin felhasználóval bejelentkezve 6](#_Toc164931814)

[ábra 8: Főoldal oktató felhasználóval bejelentkezve 6](#_Toc164931815)

[ábra 9: Kurzusok oldal 6](#_Toc164931816)

[ábra 10: Naptár oldal oktató felhasználóval bejelentkezve 7](#_Toc164931817)

[ábra 11: Új esemény felvétele 8](#_Toc164931818)

[ábra 12: Statisztika oldal 8](#_Toc164931819)

[ábra 13: Felhasználók oldal 9](#_Toc164931820)

[ábra 14: Új felhasználó felvétele 9](#_Toc164931821)

[ábra 15: Tanulók oldal 10](#_Toc164931822)

[ábra 16: Oktatók oldal 10](#_Toc164931823)

[ábra 17: Járművek oldal 11](#_Toc164931824)

[ábra 18: Új jármű felvétele 11](#_Toc164931825)

[ábra 19: Vizsgák oldal 12](#_Toc164931826)

[ábra 20: Új vizsga felvétele 12](#_Toc164931827)

[ábra 21: Fizetések oldal 13](#_Toc164931828)

[ábra 22: Új fizetés felvétele 13](#_Toc164931829)

[ábra 23: Saját profil oldal 14](#_Toc164931830)

[ábra 24: Adatbázis ER modell 28](#_Toc164931831)

[ábra 25: Adatbázis relációs séma 28](#_Toc164931832)

[ábra 26: Sikeres regisztráció levél 29](#_Toc164931833)

[ábra 27: Jelszó emlékeztető levél 30](#_Toc164931834)

[ábra 28: Új felhasználó létrehozva levél 30](#_Toc164931835)

[ábra 29: Új bejelentkezés levél 31](#_Toc164931836)

[ábra 30: capitalizeLetter unit tesztek 32](#_Toc164931837)

[ábra 31: randomString funkció unit tesztek 33](#_Toc164931838)

[ábra 32: Unit tesztek eredményei 33](#_Toc164931839)

[ábra 33: Bejelentkezés tesztek 34](#_Toc164931840)

# Felhasznált források

*React*

<https://react.dev/> [letöltés: 2024.02.10.]

*Next.js by Vercel – The React Framework*

<https://nextjs.org/> [letöltés: 2024.02.11.]

*Lucide*

<https://lucide.dev/> [letöltés: 2024.03.11.]

*shadcn/ui*

<https://ui.shadcn.com/> [letöltés: 2024.03.12.]

*Docker: Accelerated Container Application Development*

<https://www.docker.com/> [letöltés: 2024.03.12.]

*Prisma | Next-generation ORM for Node.js & TypeScript*

<https://www.prisma.io/orm> [letöltés: 2024.03.13.]

*Bun – A fast all-in-one JavaScript runtime*

<https://bun.sh/> [letöltés: 2024.03.13.]

*GitHub*

<https://github.com/> [letöltés: 2024.04.14.]

*Tailwind CSS – Rapidly build modern websites without leaving your HTML*

<https://tailwindcss.com/> [letöltés: 2024.04.14.]

*SVG Shape Generator – Create SVG shapes for your designs*

<https://www.softr.io/tools/svg-shape-generator> [letöltés: 2024.04.15.]

*Stack Overflow – Where Developers Learn, Share & Build Careers*

<https://stackoverflow.com/> [letöltés: 2024.04.15.]

1. <https://nextjs.org/> [↑](#footnote-ref-1)
2. <https://code.visualstudio.com/> [↑](#footnote-ref-2)
3. <https://www.postgresql.org/> [↑](#footnote-ref-3)
4. <https://www.docker.com/> [↑](#footnote-ref-4)
5. <https://git-scm.com/> [↑](#footnote-ref-5)
6. <https://www.github.com/> [↑](#footnote-ref-6)
7. <https://bun.sh/> [↑](#footnote-ref-7)
8. <https://www.typescriptlang.org/> [↑](#footnote-ref-8)
9. <https://ui.shadcn.com/> [↑](#footnote-ref-9)
10. <https://nodejs.org/en> [↑](#footnote-ref-10)
11. <https://resend.com> [↑](#footnote-ref-11)
12. <https://www.prisma.io/orm> [↑](#footnote-ref-12)